Diari Oficial de la Generalitat Valenciana


Sumari del DOGV 504, del 13-01-1987 (1987/807919)

ORDRE de 2 de gener de 1987, de la Conselleria d'Obres Públiques, Urbanisme i Transports, pel la qual es regulen les subvencions per a l'elaboració de planejament i projectes urbanístics.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/01/02/(1)/dof/vci/html**

### Dades del document

Número de DOGV
:   504

Data del DOGV
:   13-01-1987

Secció del DOGV
:   DISPOSICIONS GENERALS

Número del document
:   1987/807919


Data del document
:   02-01-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 2 de gener de 1987, de la Conselleria d'Obres Públiques, Urbanisme i Transports, per la qual es regulen les subvencions per a l'elaboració de planejament i projectes urbanístics.  
La Disposició Transitòria Primera del Text Refós de la Llei sobre Règim del Sòl i Ordenació Urbana estableix l'obligació d'adaptar el planejament general a les determinacions de la susdita Llei. El 49% dels municipis de la Comunitat Valenciana han culminat el procés d'adaptació i revisió dels seus corresponents Plans Generals i Normes Subsidiàries o la redacció de Projectes de Delimitació de Sòl Urbà. Un 43% està elaborant les seues respectives figures urbanístiques, restant per tant 45 Ajuntaments, xifra aproximada al 8% del total de municipis, que no han iniciat aquest procediment i que han de fer-ho de forma immediata.   
En aquells municipis que escometen l'adaptació en els primers anys de vigència de la Llei, la publicació dels Reglaments que la desenvolupen o el propi transcurs del temps ha creat circumstàncies que aconsellen la revisió dels seus plans.   
Trobant-se molí avançada aquesta primera tasca d'elaboració dels marcs generals urbanístics cal, així mateix, de desenvolupar-los a través de planejament parcial, plans especials, projectes d'urbanització, reparcel·lació, expropiació i aquells altres que constitueixen en el seu conjunt els diferents esglaons per a desenvolupar i gestionar el planejament urbanístic municipal amb vistes a la seua immediata execució.   
Amb interés de poder col·laborar amb els Ajuntaments en aquesta tasca planificadora i de gestió urbanística, de conformitat amb les atribucions contingudes en els articles 35 e) i 44 de la Llei 5/1983, de 30 de desembre, de Govern Valencià,   
ORDENE:   
Article primer  
S'estableix un programa de subvencions amb una dotació de noranta-un milió quatre-centes seixanta-set mil dos-centes quaranta-sis pessetes (75.582.658 Pta.), consignada en el Pressupost de la Generalitat Valenciana per a 1987 per a la redacció de Plans Generals d'Ordenació Urbana, Normes Subsidiàries de Planejament, Projectes de Delimitació de Sòl Urbà o altres figures de planejament que revisen, desenvolupen o completen els esmentats anteriorment.   
S'atendrà, així mateix, mitjançant aquest programa la redacció de Projectes d'Expropiació, Urbanització, Reparcel·lació i aquells altres instruments d'iniciativa pública que calga elaborar segons els criteris de gestió determinats en el corresponent planejament general ja adaptat que ho sustente.   
Article segon  
Podran acollir-se a aquestes subvencions els Ajuntaments de la Comunitat Valenciana que així ho sol·liciten i justifiquen la necessitat de la seua elaboració.   
Article tercer  
Els Ajuntaments formularan la seua sol·licitud en la Direcció General d'Urbanisme de la Conselleria d'Obres Públiques, Urbanisme i Transports definint la figura de planejament o projecte urbanístic a redactar, calculant el pressupost dels treballs segons que estableixen el Reial Decret 2512/1977, de 17 de juny, i Reial Decret 3066/1978, d'1 de desembre -disposicions que regulen els honoraris professionals per tals treballs- i assenyalant-ne la forma d'adjudicació.   
Article quart  
La quantia de les subvencions s'establirà segons els criteris següents:   
-90% del pressupost quan l'Ajuntament adjudique els treballs pel sistema de concurs públic.   
-50% del pressupost si l'adjudicació és directa.   
Article cinqué  
Les subvencions es concediran per resolució de l'Hble. Sr. Conseller d'Obres Públiques, Urbanisme i Transports.   
Notificada l'esmentada resolució a l'Ajuntament corresponent, aquesta procedirà a convocar el concurs o adjudicar directament els treballs, conforme als models que se li subministraran a l'efecte per la Direcció General d'Urbanisme, formalitzant-se el contracte subsegüent entre l'Ajuntament i l'Equip redactor adjudicatari.   
Article sisé  
La redacció de plans i projectes s'atendrà a les condicions econòmiques administratives i tècniques determinades en els Plecs proporcionats per la Direcció General d'Urbanisme.   
Els pagaments parcials de la subvenció s'efectuaran en la mesura que les diverses fases d'elaboració siguen informades de conformitat pel director dels treballs, nomenat a l'efecte per la Direcció General d'Urbanisme.   
DISPOSICIO FINAL  
La Direcció General d'Urbanisme dictarà les instruccions que, si s'escau, calguen per a la interpretació, l'execució i el desenvolupament d'aquesta Ordre que entrarà en vigor l'endemà de la publicació.   
València, 2 de gener de 1987.   
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI